Kuna minu poole on korduvalt pöördutud küsimusega, kes oli küll see Laari salajane sõber, kelle juurde ta President Toomas Hendrik Ilvese iseseisvuspäeva hommikul putru vedas sööma, siis vastan: tegemist on Roose Riinaga, kelle juurde juba traditsiooniliselt iseseisvuspäeva hommikuse lipuheiskamise järel head inimesed kogunevad, et end kohvi, pudru ja Roose erilise magustoiduga turgutada. Programmi kuulub loomulikult rahvuslike laulude  laulmine. Sellelgi korral mängis Roose akordioni, külalised teistel pillidel ja tehti kõvasti laulu. See oli iseseisvuspäevale ilus algus, nii et veel kord tuhat tänu Riinale lahke vastuvõtu ja tõeliselt isamaalise vaimu eest.